Wikimedia Hackathon 2018/Pla de comunicació



PLA DE COMUNICACIÓ

Fact sheet
Què és la Wikimedia Hackathon, objectius, valors, etc.

Anàlisi de l'organització i del seu context
Amical és una organització sense ànim de lucre que promou el coneixement lliure en català i la cultura catalana a nivell global. A més, també promou la Viquipèdia i la resta de projectes germans de la Wikimedia. Wikimedia és un moviment global que té com a missió proporcionar contingut acadèmic de qualitat. La Fundació es va fundar el 2003 a San Francisco. L’organització engloba diferents projectes col·laboratius, on els usuaris poden editar, crear, enllaçar i eliminar informació. Es tracta d’un projecte fet per i per a les persones. El suport és digital, però qui crea el contingut són persones d’arreu del món, a través del software MediaWiki. Aquests són els projectes germans de Wikimedia: Viccionari, Viquipèdia, Viquillibres, Viquitexts, Viquidites, Viquinotícies, Wikiversity, Viquiespècies, Meta-Wiki, Wikimedia Commons, Wikidata i Wikivoyage.

La missió de Wikimedia rau en empoderar i involucrar la societat a desenvolupar contingut acadèmic, per facilitar l’accés d’una informació veraç al públic, tenint en compte que tot contingut que trobem a Wikimedia és de domini públic. Els cinc grans valors de Fundació Wikimèdia són l’excel·lència (amb llaços que uneixin gent d’arreu del món); el fet d’acollir i valorar la diversitat (a banda de permetre l’accés lliure al coneixement, crear una cultura inclusiva); unitat en el projecte (el treball en equip no és fàcil, però si gratificant); compromís amb la societat (empatia, confiança, tacte i respecte), i inspiració (es guien per un pilar fonamental: la intenció de fer del món un lloc millor, acollint noves idees, noves visions i creant connexions).

Amical, sent una organització que promou els projectes de Wikimedia, també beu d’aquests valors. A banda de la cultura i el català, està interessada en estrènyer llaços per tal d’incrementar el treball conjunt (no oblidem que wiki vol dir "loc col·laboratiu", que pot ser modificat des del navegador pels editors). I aquestes aliances vol establir-les, sobretot, amb les institucions educatives i culturals (col·lectiu GLAM: «galleries, libraries, archives, and museums»).

Per això, la Wikimedia Hackathon 2018 tindrà la seu a la Universitat Autònoma de Barcelona

Anàlisi de públics

 * Assistents
 * Voluntaris
 * Mitjans de comunicació